钦定古今图书集成/理学汇编/学行典/第123卷 > 《修身在正心论》薛近洙
## 钦定古今图书集成/理学汇编/学行典/第123卷 > 《修身在正心论》薛近洙

“人得天地之理以成性，得天地之气以成形。”非形气
则此理亦无所附著，而一有附著，即有种种情缘，载
与俱来。如“忿懥”、“恐惧”、“好乐”、忧患等邪念用事，随使人

赋正理，为一身主宰者，盖亦鲜矣。试思人与万物，同
受天地之生，趋利避害，何尝有异？其分别处，只是人
偏得乾坤正气，能于利害趋避之中别有主张者，在
人禽关头，全在此一正字。今全不于本心理会护持，
反令情欲中邪念居于正位，将本来天君径不在焉。
太阿倒持，遂使一生如痴。盖心既不在见为善者俱
是恶，闻为香者俱是臭，尝为甘者俱“是苦。”尝想人在
旁观时，是非尚有正经；人在平居时，是非尚有本念。
惟事到头来，忿懥等欲念一炽，渐汨渐没，愈迷愈惑。
或有从来恶盗跖之人，皆做盗跖之人；骂操莽之人，
皆学操、莽之人。认仇以为恩，把贼作子。宇宙之大所
为，极聪明之人，皆心不在焉之人。可伤也哉！先儒谆
谆诲人，求初心，反本心，无非恐人认情欲为性，速从
急流中求勇退法也。世局憧憧，倘令一点灵明，常如
月到天心，虽遇境有顺逆，而此中泰然，悠然有馀闲
矣。